APFEL ARENA

Kill Bill: Cijela krvava priča
2026-04-11 18:30 (Europe/Zagreb) | Apfel Arena, Put Volicije 5, Makarska, Hrvatska
4h 35min

Prikazuje se s pauzom od 15 minuta. Osveta nikad nije bila epskija. I nikad potpunija. Vizija Quentina Tarantina u svom konačnom obliku objedinjuje Volume 1 i Volume 2 u jedinstveni, necenzurirani filmski spektakl, prikazan točno onako kako ga je autor zamislio. Uključuje i potpuno novu, dosad neviđenu anime sekvencu naglašavajući njegovu spektakularnu veličinu. Uma Thurman briljira kao Nevjesta, ostavljena da umre nakon što joj bivši šef i ljubavnik Bill prekine probu vjenčanja, puca joj u glavu i oduzme nerođeno dijete. Nakon buđenja iz kome, započinje nemilosrdan pohod osvete. Jednog po jednog, mora eliminirati preostale članove eskadrile zmije otrovnice prije nego što se suoči s Billom. U prepoznatljivom stilu, s kultnim akcijskim sekvencama i nezaboravnom glazbom, Kill Bill ostaje jedna od najutjecajnijih i najikoničnijih osvetničkih saga suvremenog filma – rijetko viđena u svojoj cjelovitoj verziji, sada dostupna kao ultimativno filmsko iskustvo.

Drama
2026-04-09 20:00
1h 45m – US
Emma je zaposlenica knjižare iz Louisiane zaručena za Charlieja, ravnatelja muzeja iz Londona. Odnos sretnog para počinje se raspadati kada nekoliko dana prije vjenčanja, tijekom druženja i igre s parom prijatelja, odluče izgovoriti najgoru stvar koju su ikad napravili. Jedna ispovijed potpuno uzdrma dinamiku odnosa i dovede u pitanje sve što su mislili da znaju jedno o drugome.
U romantičnoj komediji redatelja Kristoffera Borglija i studija A24 glavne uloge tumače Zendaya i Robert Pattinson.

Pozivamo vas na nezaboravnu kazališnu avanturu za djecu – predstavu „Ogledalce“, prema poznatom djelu Grigora Viteza, u izvedbi izvrsnog Kazališta lutaka Zadra.
2026-04-09 17:00
Priča nas vodi u svijet u kojem zec pronalazi ogledalce i u njemu vidi svoj odraz. Ubrzo mu se pridružuju šumske životinje – vjeverica, šojka kreštalica i medvjed – te svaka od njih pomisli da je slika u ogledalu upravo njezina. Nastaje vesela i poučna svađa koja će nasmijati i poučiti djecu.
Režija: Renata Carola Gatica
Dramatizacija: Ivana Đula i Milica Sinkauz
Igraju: Sanja Grgina, Irena Bausović Tomljanović, Lino Brozić
Lokacija: Apfel Arena
Datum: 9. 4. 2026.
Vrijeme predstave: 17:00 sati
Prije same predstave pripremili smo NAJVEĆU BESPLATNU RADIONICU IKADA, u kojoj će djeca imati priliku sudjelovati u kreativnim aktivnostima i doživjeti kazalište na potpuno nov način. Radionice će se održati u terminima:
15:00 – 16:00 i 16:00 – 17:00
Zbog ograničenog broja mjesta za djecu, svoje mjesto na radionici osigurajte na info pultu Apfel Arene ili pozivom na broj 099 542 7385.
Ulaznice možete kupiti na info pultu Apfel Arene i putem sustava Adriaticket.
Cijena ulaznice: 7 €
Ne propustite ovu jedinstvenu priliku za vrhunski kazališni doživljaj i nezaboravan dan za cijelu obitelj.

Velike vijesti za sve ljubitelje duhovne glazbe!
2026-04-06 20:00
Poznato ime kršćanske glazbene scene, Alan Hržica, započinje veliku koncertnu turneju “Božja ljubav, Božja snaga”, koja će obuhvatiti više od 20 gradova u Hrvatskoj i inozemstvu.
Svečani početak turneje održat će se 6. travnja 2026. u 20:00 u Apfel Arena u Makarskoj, gdje će publika prva imati priliku doživjeti večer ispunjenu slavljenjem, molitvom i snažnim zajedništvom.
Publika će na koncertu imati priliku čuti brojne Alanove pjesme koje broje milijune pregleda i snažno su obilježile suvremenu duhovnu glazbu – Jeshua, Nova stvorenja, Samo želim reći Ime Isus, Jahve (Objavit će nam se), Golgota, Aleluja u meni, kao i naslovnu pjesmu turneje “Božja ljubav, Božja snaga”, koja će se naći i na njegovom novom albumu.
Vidimo se na večeri slavljenja i radosti

Pjesnik
2026-04-02 20:00
2h 3m – CO, DE
Oscaru Restrepu poezija je smisao života. Kako mu pjesnički integritet nije donio mnogo slave, posvetio se plemenitom statusu pjesnika u opskurnosti, uz obilne doze alkohola. Kada se zaposli kao profesor u srednjoj školi, među nezainteresiranim učenicima otkriva talentiranu Yurlady, djevojku iz koje poezija i proza teku s lakoćom. Yurlady ima pametnijih stvari od bavljenja stihovima, no Oscar ima misiju – otvoriti joj vrata slave kroz koja sam nikad nije prošao.
Kolumbijski kandidat za Oscara za najbolji film dirljiva je mješavina apsurda, satire i drame, premijerno prikazan u programu Izvjestan pogled u Cannesu, gdje je ovjenčan Nagradom žirija.

Super Mario Galaxy Film
2026-04-02 17:00
1h 38m – US
Nova animirana avantura temeljena na svijetu Super Mario Bros. prati radnju Super Mario Bros. Filma koji je izašao 2023. godine i zaradio više od 1,3 milijarde dolara diljem svijeta. Ovoga puta, Mario i Luigi upoznaju se i sprijateljuju s Yoshijem dok se pridružuju princezi Peach na avanturi kroz svemir i diljem galaksije. Putem se susreću se s još nekim neobičnim suputnicima… Oba naslova Super Mario Filma producirali su Chris Meledandri iz studija Illumination i Shigeru Miyamoto iz Nintenda.

Mala Amelie
2026-03-29 17:00
1h 17m – FR, BE
Amélie je mala belgijska djevojčica rođena u Japanu gdje postoji vjerovanje da je dijete do treće godine slično bogovima. Na njezin treći rođendan u Japan iz Belgije dolazi baka i jedan događaj mijenja sve. Uz prijateljicu dadilju Nishio-san, njezin život donosi niz pustolovina kroz otkrivanje životnih ljepota, radosti, ali i tuge.
Hvaljeni film nominiran za Oscara za najbolji animirani film nam nježna je, dirljiva i vizualno zapanjujuća priča o moći ljudske povezanosti. Na 11. Danima dječjeg filma “Pulica u kaputu” bio je trostruki pobjednik s osvojenim nagradama publike, Dječjeg žirija te Žirija učitelja i roditelja.
Film se prikazuje u sklopu Dana frankofonije.

Projekt spasitelj
2026-03-28 20:00
2h 36m – US
Profesor prirodoslovlja Ryland Grace (Ryan Gosling) budi se na svemirskom brodu, svjetlosnim godinama udaljen od doma, bez ikakvog sjećanja na to tko je i kako je ondje dospio. Dok mu se pamćenje postupno vraća, shvaća da mu je misija riješiti zagonetku tajanstvene tvari zbog koje Sunce polako odumire. Mora se osloniti na svoje znanstveno znanje i nekonvencionalne ideje kako bi spasio život na Zemlji od izumiranja… no neočekivano prijateljstvo znači da se s tim možda ipak neće morati suočiti sam.

Kviz za mlade i ove subote!
2026-03-28 19:00
Subota
19:00 h
Apfel Arena
Sudjelovanje: 2 € po osobi
Prijave:
info pult Apfel Arene
099 542 7385
Najbolje tri ekipe osvajaju:
🥇 4 pizze + 4 pića
🥈 1 sat padela s opremom
🥉 4 kino ulaznice
A jedna sretna ekipa će osvojiti i gratis palačinke!

USKRŠNJA AVANTURA ZA NAJMLAĐE!
2026-03-28 10:30 - 12:00
Hej mali istraživači!
Spremni za najveseliju uskršnju zabavu?
Datum: 28.03.2026.
Mjesto: Mediteranski vrt, Apfel Arene
Vrijeme: 10:30 – 12:00h
Cijena: 7€
Što vas čeka?
🥚 Ukrašavanje i bojanje velikih uskršnjih jaja
Uzbudljiva potraga za pisanicama u prirodi
Zabava uz tri super animatorice
Svi materijali su uključeni – vi samo ponesite osmijeh i dobro raspoloženje!
Požurite s prijavom: 099 542 7385
Mjesta su ograničena – ne propustite najšareniju avanturu ovog Uskrsa!

CRNI PETAK PUB KVIZ
2026-03-27 20:30
Svaki petak smo sve bolji — ekipe uvijek vrhunske, borba za pobjedu jaaako tijesna, zato se prijavite na vrijeme jer nam se mjesta brzo popunjavaju!
Petak, 27.3.
Apfel Arena
ŠTO MOŽETE OSVOJITI?
🥇 1,5h padela s opremom
🥈 4 pizze + pića za ekipu
🥉 5 točenih piva (0,33l) za ekipu
Lucky loser osvaja turu pića
I ovaj petak imamo poklone!
Uz nas je @badel1862hr koji prve tri ekipe nagrađuje s čak 24 Pelin Spritz limenke po ekipi!

Nasljedstvo s predumišljajem
2026-03-26 20:00
1h 45m – UK, FR
Kako nasljedstvo zadržati samo za sebe? Lako… treba se riješiti svih ostalih nasljednika.
Odbačen pri rođenju od strane svoje pretjerano bogate obitelji, Becket Redfellow neće se zaustaviti ni pred čim kako bi vratio svoje nasljedstvo, bez obzira na to koliko mu rođaka stoji na putu.
U napetoj i zabavnoj crnoj komediji redatelja Johna Pattona Forda (Emily the Criminal) glavnu ulogu tumači Glen Powell.

DAVID
2026-03-22 17:00
1h 49m – US
Kada se div Golijat uzdigne i zaprijeti njegovu narodu, mladi pastir naoružan samo s praćkom, nekoliko kamenčića i hrabrošću, smjelo staje u obranu onih koje voli. Na putovanju koje slijedi otkrivaju se snaga odanosti, ljubavi i ustrajnosti, sve do velike bitke koja se ne vodi samo za krunu, nego i za dobro i budućnost cijelog kraljevstva.

KVIZ ZA MLADE
2026-03-21 19:00
Dosta je škole, zadaća i beskrajnog scrollanja po mobitelu…
Subota je savršena za malo odmora, smijeha i dobre ekipe!
Okupi svoj tim i dođi testirati znanje na najzabavnijem kvizu u gradu!
Subota
19:00 h
Apfel Arena
Sudjelovanje: 2 € po osobi
Prijave:
info pult Apfel Arene
099 542 7385
Najbolje tri ekipe osvajaju:
🥇 4 pizze + 4 pića
🥈 1 sat padela s opremom
🥉 4 kino ulaznice
🥞 I da, netko od vas može osvojiti i gratis palačinke – čista sreća odlučuje!
Vidimo se u subotu!

SENTIMENTALNA VRIJEDNOST
2026-03-21 19:00
2h 13m – NO
Sestre Nora i Agnes ponovno se susreću sa svojim otuđenim ocem, karizmatičnim Gustavom, poznatim redateljem koji Nori kao kazališnoj glumici nudi ulogu u svom sljedećem filmu. Kada Nora odbije ponudu, Gustav ulogu daje mladoj holivudskoj zvijezdi. Obiteljska se dinamika komplicira, a dvije se sestre moraju snalaziti u krhkom odnosu s ocem i nositi se s američkom zvijezdom koja se našla usred njihove složene obiteljske situacije.
Hvaljeni film Joachima Triera premijerno je prikazan na filmskom festivalu u Cannesu gdje je osvojio Grand Prix nagradu, te je apsolutni pobjednik ovogodišnjih Europskih filmskih nagrada s osvojenih čak 6 nagrada u svim glavnim kategorijama, uključujući one za najbolji film, najbolju glumicu (Renate Reinsve) i najboljeg glumaca (Stellan Skarsgård).
Nominiran je za ovogodišnju nagradu Oscar u čak 9 kategorija.

„MI O VUKU“ – hit mjuzikl za djecu!
2026-03-20 17:00
Na scenu stiže razigrani, duhoviti i poučni mjuzikl koji na potpuno nov način progovara o poznatim bajkama!
U glavnim ulogama:
Bojan Jambrošić
Manuela Svorcan
Produkcija: B GLAD PRODUKCIJA
Je li zli vuk zaista pojeo bakicu, tri praščića i sedam kozlića? 🤔
Ili je možda Crvenkapica pod prevelikim utjecajem društvenih mreža i televizije?
„Mi o vuku“ donosi suvremeni pogled na klasične priče i kroz obilje smijeha, zarazne songove i duhovite dijaloge potiče ono najvažnije – kritičko razmišljanje.
Kad se Crvenkapica i Vuk napokon sretnu licem u lice, otkrit će se prava istina!
Ova originalna glazbena predstava:
potiče kreativnost i toleranciju
govori o prijateljstvu, povjerenju i važnosti komunikacije uživo
zabavlja i djecu i odrasle
Za uzrast od 3 godine do nižih razreda osnovne škole.
Hoće li se Vuk i Crvenkapica pomiriti?
Mogu li neprijatelji postati prijatelji?
Dođite i saznajte u mjuziklu „Mi o vuku“! 🎟️
Ulaznice po cijeni od 7€ možete kupiti na info pultu Apfel Arene ili online na adriaticket.com

VETERANSKI PADEL TURNIR (+35)
2026-03-20 - 2026-03-23
Od 20. – 22.3. održava se uzbudljivi veteranski turnir za sve igrače 35+!
Prijave su otvorene direktno putem Tournateda
Rok prijave: 18.3.
Maksimalan broj prijava: 24 para
Kotizacija: 50€ po paru
Ne čekaj zadnji trenutak – osiguraj svoje mjesto na vrijeme!
Više informacija: 099 542 7378

Svadba
2026-03-19 19:00
1h 35m – HR, RS
Redatelj i scenarist Igor Šeregi donosi domaću komediju s jednom od najjačih glumačkih postava u novije vrijeme – Rene Bitorajac, Dragan Bjelogrlić, Anđelka Stević Žugić, Dejan Aćimović, Srđan Žika Todorović, Linda Begonja… i mnogi drugi!
Miljenko, uspješan i utjecajan hrvatski poduzetnik, na dan svoga pedesetog rođendana suočava se s brutalnom istinom – na sjednici nadzornog odbora doznaje da se njegovo poslovno carstvo nalazi na rubu sloma. Dok pokušava sačuvati pribranost, u ured mu ulazi obitelj s tortom, osmijesima i pjesmom, nesvjesni da se svijet oko njega upravo urušava. U trenutku lažne vedrine zazvoni telefon, a na liniji je kći Ana, studentica u Londonu. Čestita mu rođendan, radosno objavljuje zaruke – i priznaje da je trudna. Otac djeteta je sin srpskog premijera. Šok se širi obitelji poput valova: baka se razboli, Miljenko tone dublje u očaj, a njegov hladnokrvni poslovni savjetnik Budimir u situaciji prepoznaje rijetku priliku da spasi kompaniju.

Dalmatinska gastro večer u Apfel Areni
2026-03-19 18:00
U četvrtak, 19.3. od 18 sati, u Apfel Areni očekuje vas posebna Dalmatinska gastro večer uz glazbu uživo. Za odličnu atmosferu pobrinut će se svima omiljeni Django trio.
Za ovu večer pripremili smo dva pomno osmišljena jelovnika – mesni i riblji, a svaki slijed jela prati čaša pažljivo odabranog vina.
Mesni meni
Uz pozdrav iz kuhinje i pjenušac Perla Rosé:
• Biftek u laganom zagrljaju vatre uz vino Erdoro Rosé
• Goveđi medaljoni na krutonu s pireom od tartufa uz vino Korlat Syrah
• Dalmatinski paradižot uz vino Laguna Muškat žuti
Riblji meni
Uz pozdrav iz kuhinje po izboru našeg šefa kuhinje i pjenušac Perla Rosé:
• Carpaccio od sipe uz vino Pošip Čara
• Hobotnica u škartocu s povrćem uz vino Kutjevo Maximo Oro
• Dalmatinski paradižot uz vino Laguna Muškat žuti
Cijena: 49 € po osobi
Rezervacije su obavezne
099 542 7385
099 542 7379
Broj mjesta je ograničen, a prijaviti se mogu svi.
Dođite u Apfel Arenu, uživajte u vrhunskoj hrani, odabranim vinima i odličnoj atmosferi uz Django trio. Vidimo se!

Apfel Wine & Food Festival 2026
2026-03-19 12:00 - 18:00
Pridružite nam se na ekskluzivnom poslovnom festivalu vina i gastronomije, namijenjenom djelatnicima u turizmu, ugostiteljima, trgovcima, sommelierima i svim istinskim ljubiteljima vrhunskih delicija.
Na jednom mjestu više od 60 izlagača: vrhunska vina, craft-ginovi, likeri, sirevi, pršuti i druge pažljivo odabrane delicije.
Sudjelujte u vinskim radionicama i stručnim prezentacijama te upoznajte nove poslovne partnere.
Festival nije samo događanje – on je platforma za povezivanje, promociju i jačanje kvalitete ponude Makarske rivijere i Splitsko-dalmatinske županije.
Nakon 18:00 sati: after-party za opušteno druženje.
Ulaz isključivo uz pozivnicu.
Apfel Wine & Food Festival – mjesto susreta kvalitete, tradicije i budućnosti turizma.

Moderna vina Dalmacije i Zagore
2026-03-18 14:00 - 16:00
Pozivamo sve ugostitelje na vinsku radionicu “Moderna vina Dalmacije i Zagore” koja će se održati 18.3. od 14:00 do 16:00 sati na 2. katu Apfel Arene.
Radionicu vodi iskusni sommelier Darko Lugarić, koji će vas provesti kroz svijet modernih interpretacija vina iz Dalmacije i Dalmatinske zagore.
Na radionici ćete imati priliku kušati autohtone sorte Dalmacije i Zagore, upoznati njihove karakteristike te saznati kako ih najbolje predstaviti u ugostiteljskoj ponudi.
✍️Dragi ugostitelji, prijavite se za radionicu kod vašeg prodajnog predstavnika Apfela.
Vidimo se uz čašu dobrog vina!

GOAT: OKUS POBJEDE
2026-03-15 17:00
1h 35m – US
Iz studija koji stoji iza filma “Spider-Man: Across the Spider-Verse” dolazi originalna akcijska komedija smještena u svijet životinja.
Will je malog kozlić s velikim snovima koji dobiva jedinstvenu priliku pridružiti se profesionalcima i igrati roarball – visokointenzivni, mješoviti, full-contact sport kojim dominiraju najbrže i najžešće životinje na svijetu. Willovi novi suigrači nisu oduševljeni time što imaju kozlića na popisu igrača, no Will je odlučan revolucionirati sport i jednom zauvijek dokazati da i “mali mogu igrati!”

USPOMENE NA NJEGA
2026-03-14 19:00
1h 54m – US
Nakon savršenog izlaska s voljenim dečkom, Kenna čini fatalnu pogrešku zbog koje završava u zatvoru. Sedam godina kasnije, vraća se u rodni grad u nadi da iz temelja izgradi svoj život i ponovno se sastane sa svojom malom kćeri Diem koju nikada nije upoznala. Dok neumorno pokušava doći do kćeri usprkos zabranama njezinih skrbnika, bake i djeda, Kenna se polako povezuje s vlasnikom lokalnog bara Ledgerom i razvija s njim tajnu romansu.
Romantična drama redateljice Vanesse Caswill snimljena je prema istoimenoj bestseler knjizi autorice Coleen Hoover, koja je napisala i “It Ends with Us” ekraniziran 2024. godine.

SVE PO SPISKU
2026-03-12 19:00
2h 1m – GB, IE
Fascinantna istinita priča o životnom putu Johna Davidsona kojem je s 15 godina dijagnosticiran Tourettov sindrom. Hvaljeni film koji osvaja i publiku i kritiku prikazuje na dirljiv i humorističan način Johnove tinejdžerske godine te ranu odraslu dob. U Velikoj Britaniji 1980-ih godina, kada je takvo stanje bilo nepoznato i u potpunosti neshvaćeno, John je u početku potpuno otuđen od svojih vršnjaka i obitelji, no ustraje u pokušaju da živi “normalnim” životom unatoč izgledima, sve više podiže svijest o svojoj dijagnozi te pronalazi putem neke neočekivane junake.
Film premijerno prikazan na međunarodnom filmskom festivalu u Torontu na filmskim je pratformama ocjenjen s visokih 100% na Rotten Tomatoesu, 8.4 na IMDb-u te čak 4.2 na Letterboxd-u.

SKAKUTAVCI
2026-03-08 17:00
1h 45m – US
Što kad bi mogli razgovarati sa životinjama — i razumjeti svaki njihov odgovor?
U najnovijem animiranom spektaklu studija Disney i Pixar, znanstvenici otkrivaju tehnologiju koja omogućuje “skok” ljudske svijesti u životinje i tako ljudi mogu doživjeti svijet očima svojih krznenih, pernatih i ljuskavih prijatelja. Mabel je strastvena zaljubljenica u životinje koja koristi ovu nevjerojatnu tehnologiju i otkriva tajne životinjskog svijeta dublje nego što je itko mogao zamisliti. Topla, duhovita i vizualno zadivljujuća priča o povezanosti, razumijevanju i granicama ljudske empatije.

Uršula & Black Coffee u Apfel Areni
2026-03-07 20:00
7. ožujka
20:00 h
Ako još ne znate gdje izaći za Dan žena i želite večer ispunjenu glazbom, emocijom i dobrom atmosferom – ovo je idealna prilika da se opustite, zabavite i počastite sebe večeri za pamćenje.
Publika Anu Uršulu Najev pamti s malih ekrana, no posljednjih godina sve snažnije osvaja koncertne pozornice izražajnim glasom, snažnom emocijom i zaraznom energijom.
S njom na pozornici je Black Coffee, sastav iza kojeg stoje desetljeća predanog rada i brojne nagrade. U ovoj posebnoj suradnji nastaje jedinstveno glazbeno iskustvo koje spaja soul, funk i jazz u prepoznatljivom mediteranskom zvuku.
Publiku vode kroz bezvremenske evergreene i skrivena glazbena blaga naših najvećih diva – Tereze, Meri, Radojke, Gabi, Josipe…
Povedite prijateljice, ostavite svakodnevicu iza sebe i proslavite Dan žena uz vrhunsku glazbu i odličnu atmosferu.
🎟️ Ulaznice (20 €) dostupne su na info pultu Apfel Arene i online na adriaticket.com
Vidimo se na koncertu!

BEZ IZBORA
2026-03-05 19:00
2h 19m – KR
Novo remek djelo Parka Chan-wooka, jednog od najvećih južnokorejskih redatelja 21. stoljeća koji je snimio nezaboravne hitove “Oldboy”, “Sluškinja” i “Dvostruka prijevara”.
Man-su je specijalist za proizvodnju papira s 25 godina radnog iskustva i ima sve što jedan čovjek može poželjeti od života. Dok mu dani prolaze u sretnom zadovoljstvu sa suprugom, dvoje djece i dva psa, iznenada biva otpušten. Šokiran situacijom, Man-su obećaje obitelji da će u roku od iduća tri mjeseca pronaći posao, no vrijeme prolazi a on dobiva samo odbijenice. Jednoga dana smišlja plan: eliminirat će konkurenciju, ako treba i silom.

ARCO
2026-03-01 17:00
1h 29m – FR, US
Dobitnik ovogodišnje Europske filmske nagrade za najbolji animirani film uzbudljiva je i dirljiva znanstveno-fantastična avantura za sve uzraste.
Desetogodišnji Arco živi u dalekoj budućnosti. Tijekom svog prvog leta u odijelu duginih boja, gubi kontrolu i pada u prošlost. Iris, djevojčica njegovih godina iz 2075. godine, vidi ga kako pada te ga spašava, prima pod svoj krov i odlučuje učiniti sve što može kako bi mu pomogla vrati se kući.

Predstava Papučari
2026-02-28 20:00
„Papučari“ stižu u Apfel Arenu!
Nakon pretpremijere u Lisinskom, hit-komedija „Papučari“ dolazi u Apfel Arenu
subota, 28. veljače
20:00 sati
Što se dogodi kad se bivši muž – netom pušten iz zatvora zbog zločina koji nije počinio – useli k bivšoj supruzi i njezinom sadašnjem mužu?
Kaos. Smijeh. Sudari ega. Potisnute emocije. I niz urnebesnih situacija koje izmiču kontroli.
Autor teksta i dramaturg: Miro Gavran
Režija: Ivana Čoh & Mladena Gavran
Na sceni: Kristina Krepela, Vedran Komerički i Jakov Gavran
Komedija situacije koja s puno humora i ljudske topline govori o odnosima, oprostu i granicama koje je ponekad nemoguće povući.
🎟️ Ulaznice (15 €) dostupne su na info pultu Apfel Arene i na Adriaticket.com
Vidimo se u Apfel Areni!

KVIZ ZA MLADE
2026-02-28 18:00
Timovi: do 5 djece
Kotizacija: 2 € po osobi
Prijave: info pult Apfel Arene ili 099 542 7385
Nagrade za top 3 ekipe:
4 pizze & 4 pića
1 sat padela s opremom
4 kino ulaznice
A sada nešto posebno!
Jedna sretna ekipa osvaja GRATIS palačinke! 🥞
Jer kod nas Lucky loser nije luzer!
🍽 Dok razbijate glavu nad pitanjima, čeka vas i odlična ponuda:
🥞 palačinke
ukusna jela samo za djecu
🥤 milkshakeovi
pileći štapići, burgeri, spring role i još puno toga!
Ne čekaj zadnji tren – prijavi svoj tim i vidimo se!
